ला फ़्लोरिडा में बनाया गया तोतिया रंग का यह ढांचा 12 मीटर (40 फ़ीट) ऊंचा है.'सैंटियागो टाइम्स' के अनुसार दक्षिणपंथी मेयर रोडोल्फ़ो कार्टर का कहना है कि इसका उद्देश्य यौन संक्रमण रोगों और किशोरावस्था में अनचाहे गर्भधारण से बचना है.कार्टर ने ला सेगुंडा वेबसाइट को बताया कि ज़िले में 17 फ़ीसदी गर्भवती महिलाएं 19 साल से कम उम्र की होती हैं.उन्होंने कहा कि पड़ोस के संपन्न इलाकों के मुकाबले ला फ़्लोरिडा में किशोरावस्था में गर्भधारण के मामले दोगुने हैं.इससे पहले सुरक्षित यौन संबंधों के अभियान कार्टर के दल सामाजिक रूप से रूढ़िवादी इंडिपेंडेंड डेमोक्रेटिक यूनियन (यूडीआई) में पसंद नहीं किए गए हैं.लेकिन ला फ़्लोरिडा के मेयर ज़ोर देकर कहते हैं कि इस अभियान का पारंपरिक मूल्यों से कोई विरोधाभास नहीं है, "न तो यह कोई नैतिक मुद्दा है और न ही ध्यानाकर्षण की कोशिश है."उन्होंने कहा, "यह कंडोम लोगों के विवेक को झकझोरेगा और हमें व्यावहारिक समाधानों पर काम करने को प्रेरित करेगा."सोशल मीडिया पर प्रतिक्रिया सामान्यतः सकारात्मक ही रही है. हालांकि एक यूज़र ने टिप्पणी की, "अब इसके बाद क्या, सैंटियागो के ऊपर उड़ता हुआ शुक्राणु."ऐसा भी नहीं है कि कार्टर का सुरक्षित सेक्स अभियान ही एकमात्र ऐसा कार्यक्रम हो जिसे लेकर रूढ़िवादियों को ऐतराज़ हो- उनकी योजना ला फ़्लोरिडा के कैंसर पीड़ितों के लिए भांग की खेती करवाने की भी है.उन्होंने राष्ट्रपति मिशेल बैशेलेट से भांग को चिली की हार्ड ड्रग्स की सूची से हटाने की मांग की है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)